**ОБЩИНА НИКОПОЛ ОБЯВЯВА ЗА ОБЩЕСТВЕНО ОБСЪЖДАНЕ ПРОЕКТ НА „ОБЩИНСКА ПРОГРАМА ЗА ОПАЗВАНЕ НА ОКОЛНАТА СРЕДА ЗА ПЕРИОДА 2021-2028Г.“**

**ПРОЕКТ НА „ОБЩИНСКА ПРОГРАМА ЗА ОПАЗВАНЕ НА ОКОЛНАТА СРЕДА ЗА ПЕРИОДА 2021-2028Г.“**

**ДО**

**ЗАИНТЕРЕСОВАНИТЕ СТРАНИ**

**ПОКАНА ОБЯВЛЕНИЕ**

**За обществено обсъждане във връзка с изготвянето на „ОБЩИНСКА ПРОГРАМА ЗА ОПАЗВАНЕ НА ОКОЛНАТА СРЕДА ЗА ПЕРИОДА 2021-2028Г.“**

**УВАЖАЕМИ ДАМИ И ГОСПОДА,**

В изпълнение на чл.79, ал.1 от Закона за опазване на околната среда (ЗООС), Община Никопол е изготвила проект на Общинска програма за опазване на околната среда за периода 2021-2028 година. Същата е публикувана на интернет страницата на Общината за публично обсъждане в срок  **до 10.01.2022г.** Мнения и предложения за промени и допълнения на проекта на програмата могат да бъдат подавани в деловодството на Община Никопол на адрес: гр.Никопол, ул. „Ал. Стамболийски“ №5, ет.1, информационен център- за граждани и юридически лица или на електронен адрес: obshtina@nikopol-bg.com.

**Общинска програма за опазване на околната среда за периода 2021-2028г.**

В своята същност **Общинската програма за опазване на околната среда за периода 2021-2028г.** е стратегически документ и важен инструмент за реализиране на Националната екологична политика на местно ниво, необходима, за да се постигне устойчиво решаване на екологични проблеми в общината с цел запазване на доброто състояние на околната среда. С помощта на тази програма ще се формира адекватна екологична политика на общината и постигане на най- ефективно и целесъобразно използване на наличните ресурси.

Основните стратегически цели на **Общинската програма за опазване на околната среда за периода 2021-2028г.** са базирани върху приоритетите на Община Никопол в областта на околната среда за следващите години, както и на формулираната визия за развитие на общината: подобряването на качеството на атмосферния въздух, опазване на почвите, намаляване на шумовото замърсяване, опазване и поддържане на биологичното разнообразие, подобряване на системата за управление на отпадъците, участие на обществеността при решаване на проблемите на околната среда, повишаване на екологичното образование на населението.

Водещ принцип при разработване на програмата е партньорството със заинтересованите страни- организации, институции, икономически и социални партньори, както и с физически лица и представители на юридически лица, имащи отношение към развитието на общината.

Поради значимостта на настоящата програма, който е важен, планов и стратегически документ, както и с цел спазването на принципа на прозрачно управление, всички заинтересовани страни могат да представят писмени предложения, становища и мнения по приложеният проект до 10.01.2022 включително в деловодството на Община Никопол на адрес : гр. Никопол, ул.“Ал.Стамболийски“ №5, ет.1, информационен център за граждани и юридически лица или на електронен адрес: obshtina@nikopol-bg.com.

**В тази връзка Общинска администрация Никопол отправя настоящата покана- обявление за участие в обществено обсъждане и разчита на Вашето активно участие в процеса на изготвяне на този важен за всички нас стратегически планов документ.**

ИВЕЛИН САВОВ

КМЕТ НА ОБЩИНА НИКОПОЛ